 Awọn agbofinro fẹsun kan awọn afurasi yii pe wọn lọwọ ninu ipaniyan to waye lagbegbe Akinyele ni ilu Ibadan. Olubadamọran pataki fun gomina Seyi Makinde, Fatai Owoseni lo kede ọrọ naa nibi ipade ita gbangba to waye ni Akinyele, eyi ti ileeṣẹ agbohunsafẹfẹ kan gbe kalẹ. Owoseni sọ pe ileeṣe ọlọpaa yoo fi awọn afurasi naa lede laipẹ. Owoseni ni Gẹgẹ bi a ṣe mọ pe ko si ilu ti ko si ofin tabi ẹṣẹ, mo fẹ fi da a yin loju pe ọwọ ti tẹ awọpn ọdaran to n gbẹmi eeyan ni Akinyele. O tẹsiwaju pe ẹni to wa nidii ọrọ naa ti mu awọn agbofinro lọ si ọdọ awọn to fi eeyan joogun ati pe wọn ti wa ni atimọle. Ni ti eto aabo ilu, Owoṣeni sọ pe iṣẹ gbogbo eeyan ni eto abo ilu jẹ, lẹyin naa lo sọ fun awọn eeyan naa pe ki wọn mu eto abo ara wọn lọkunkundun nitori oju ni alakan fi n ṣọri. Ko din ni eeyan marun un ti wọn ti da ẹmi wọn legbodo lagbegbe Akinyele laarin oṣu Karun un si oṣu Kẹje ọdun 2020. Ṣaaju ni ileeṣẹ BBC Yoruba ti jabọ pe wọn pa alaboyun kan ti wọn fi okuta fọ lori lagbegbe ọhun, yatọ si awọn eeyan miran ti wọn ti pa lagbegbe naa. Àwọn ọlọpàá kò kọbiara si ọrọ ipá lásìkò ìgbéle Covid -19 ni ìwà ipá ṣe pọ - Ajàfẹtọ obìnrin Ṣaaju ni Ajafẹtọ ọmọniyan kan ti fẹsun kan ọlọpaa ipinlẹ Oyo pe wọn ko ṣe to bo ti yẹ. Àwọn ọlọpàá kò kọbiara si ọrọ ìwà ipá lásìkò ìgbéle Covid -19 ni ìwà ipá ṣe pọ - Ajàfẹtọ obìnrin Àwọn ọlọpàá kò kọbiara si ọrọ ìwà ipá lásìkò ìgbéle Covid -19 ni ìwà ipá ṣe pọ - Ajàfẹtọ obìnrin Láti ọsẹ díẹ sẹyìn ni ìròyìn aburu nípa ìwà ipá nínú ilé àti ifipábánilòpọ ti n peléke síi lágbàyé tí kò sì yọ orílẹ-èdè Nàìjíríà sílẹ pẹlú. Èyí tó burú jùlọ níbẹ ni pé, ní ọpọ ìgbá tí àwọn oníṣẹ nla ibi yìí bá bá àwọn ènìyàn yìí lòpọ tipatipa tán, wọn a tún dá ẹmí wọn légbodò. Àwọn ìṣẹlẹ yìí ló mú kí BBC News yoruba ṣe ìwádìí ǹkan ti ó fàá tí àwọn ǹkan wọnyìí fi ń peléke síi lójoojúmọ. Iṣẹlẹ to ṣaaju ariwo ifipabanilopọ: Ojúmọ ọjọ kan lọsẹ bíi méjì sẹyìn ni òkìkí kàn pé ọdọmọbìnrin ẹni ọdun méjìlélógun kan Vera Omozuwa to jẹ akẹkọọ ni ilé iwé Uniben làwọn kan fipá bá lòpọ. Ninú ilé ìjọsìn lásìkò tó lọ kàwé níbẹ ni iṣẹlẹ yii ṣẹlẹ ti wọn sì tún pa á sibẹ. Lẹyìn ìṣẹlẹ yìí, ọpọ àwọn ọdọ àti àwọn ajàfẹtọ ọmọniyan ló tú sigboro láti fẹhónú hàn lórí ọrọ náà. Bí eléyìí ṣe n lọ lọwọ ní òmíràn tún ṣẹlẹ ni ìlú Ibadan to tun di ariwo ikunlẹ abiyamọ. Nígbà ti àwọn amòokùnṣìkà yìí tún bẹ sílé àwọn Barakat Bello tí wọn fípa ba ọmọ ọdún méjìdínlógún ọhún lòpọ nínú balùwẹ ilẹ wọn tí wọn sì tún pa a síbẹ. Kemi Dairo: Iṣẹ abẹ nínú ọpọlọ àti ẹrọ ni mo fi ń gbọ ọrọ báyìí Èyí ni à n sọ lọwọ tí omíràn tún sẹlẹ nílùú Ibadan kan náà sí Azizat Somuyiwa eni ọdún makàndínlọgbọn lágbàgbè Ijefun ni Moniya. Ìròyìn sọ pé àwọn oníṣẹ ibi náà fọ òkúta mọ ọmọbinrin náà lórí ní idáji ọjọ karùn-ún, oṣù kẹfà bó tilẹ jẹ pé, ikú tirẹ jẹ mọ ìfinirúbọ ní gẹgẹ bi àwọn ọlọpàá ṣe sọ. Àwọn ọlọpàá kò kọbiara si ọrọ ìwà ipá lásìkò ìgbéle Covid -19 ni ìwà ipá ṣe pọ - Ajàfẹtọ obìnrin Kò tán síbẹ, Nípìnlẹ Ondo, ọkùnrin kan ti wọn ń pè ni Oniya lo sá ìyàwó rẹ yánayàna nítori pe ìyàwó rẹ kọ ìbálòpọ. Obìnrin ọhún ti orúkọ rẹ ń jẹ Monisola Adeola ní ọkọ òun kò ṣẹṣẹ má a lu òun lóri àwọn ǹkan ti kò nílárí, sùgbọn orí kó Monisola yọ nítóri kò bá ìṣẹlẹ náà rìn kí wọn tó gbà á sílẹ Ọkan nínú àwọn ajàfẹtọọ obìnrin tó tún jẹ agbẹjọrọ Toyin Taiwo Ojo tó bá BBC News Yoruba sọrọ jẹrìí sí pé ọrọ ìwà ipá ni àwujọ Nàìjíríà ń peléke síi lásìkò ìgbélé Coronavirus. Kini a le sọ pe o fa eyi lasiko yii?: Minista fun ọrọ obinrin fesi pe:... Arabinrin Pauline Tallen to je minista fun ọrọ obinrin ni Naijiria ti ni Isede konile-o-gbele lati dekun itankalẹ ajakalẹ arun Covid 19 lo faa. O sọ eyi nibi ipade nile ijọba ni Abuja lasiko to n jabọ lori iṣoro ifipabanilopọ to n fẹju kaakiri Naijiria bayii. O ni ọna abayọ ni ki gbogob ẹka eto idajọ ati agbofinro ati ara ilu dide papọ lati gbogun ti iwa buruku yii. Loju àwọn agbẹjọro n kọ? Amòfin Ojo ní ọpọ ǹkan lo fá idí ti èyí bi pọ, sùgbọn èyí to ga jùlọ níbẹ ni pé, àwọn ọlọpàá kò ṣiṣẹ lásìkò kónílé-ó-gbéle nínú oṣù kẹrin ki wọn tó dẹwọ rẹ silẹ. Ajàfẹtọ obìnrin náà sọrọ lori iriri rẹ ni ọpọ ìgbà gẹgẹ bi amofin tí ẹjọ bá de àgọ ọlọpàá ti ọrọ náà sì jẹmọ ọrọ ipá nínú ilé ati iwa awọn agbofinro lori iru ọrọ bẹẹ. O ni àwọn ọlọpàá maa n sọ fún àwọn ènìyàn wọnyìí pé ki wọn padà wá lẹyìn ti aàrùn Coronavirus ba ti kásẹ nilẹ, tábi kí wọn lọ yànjú rẹ nílé. JusticeforBarakat: O lé lọmọ ọdún mọkànla kí n tó rí abúrò rẹ bí lée Ẹ lọ yànjú rẹ nílé, ọrọ obìnrin ní, Coronavirus wà níta, a kò le mú ẹnikẹni si agọ wá báyìí, ẹ padà wá ti Coronavirus ba pari. Amòfin Ojo ní ǹkan tí àwọn ọlọpàá ń ṣe yìí ló fún àwọn ènìyàn burúkú yìí lágbára láti maa ṣiṣẹ ibi lásìkò Coronavirus. O fi kún pé, àwọn ilé ẹjọ pẹlú kò ṣíṣẹ nítori náà àwọn to yẹ kó kúrò lágọọ ọlọpàá lọ silé ẹjọ náà ko le kúrò níbẹ. Kíní ǹkan tó wọpọ láàrín àwọn tó máa n lo ìwà ipá? Amòfin Ojo sàlàyé pé láti ọdún díẹ sẹyìn ti òun ti ń bá àwọn tí wọn kojú ìwà ipá nínú ilé ṣiṣe òun ṣàkíyèsí pé ìtàn wọn máa n jọra. O ní ọpọ awọn tó n lo ìwà ipá sábà máa fi àwọn àmìn yìí hàn: O ní lẹyìn tí o bá ti ṣe àṣeyọri lórí àwọn ǹkan wọnyìí ni yóò ṣẹṣẹ wá yọwọ ìwà. A ti bẹrẹ ìwádìí kíkún nípa àwọn tó lọwọ nínú ikú Barakat Bello - Iléeṣẹ ọlapàá Justice For Barakat: A ti bẹrẹ ìwádìí kíkún nípa àwọn tó lọwọ nínú ikú Barakat Bello - Iléeṣẹ ọlapàá Ileeṣẹ ọlọpaa ipinlẹ Oyo ti sọ pe oun ti gbe iwadii ọrọ Barakat Bello ti wọn pa lẹyin ti wọn fi ipa ba a lopọ tan lọ si ẹka ọtẹlẹmuyẹ to n ri si iwa ọdaran, CID, ni ilu Ibadan. Alukoro ileeṣẹ naa, Olugbenga Fadeyi lo fidi ọrọ naa mulẹ fun BBC. O ni awọn agbofinro ti bẹrẹ iwadii ni kikun lori ohun to fa iṣẹlẹ naa ati idi ti wọn ṣe gba ẹmi ẹni ọdun mẹtadinlogun ọhun. Agbẹnusọ ọlọpaa naa ni bo tilẹ jẹ pe wọn tete sin oku ọmọbinrin naa ki iwadii to bẹrẹ lẹkunrẹrẹ, awọn agbofinro yoo tu iṣu de isalẹ ikoko bi ọrọ ọhun ṣe jẹ. Fadeyi tẹsiwaju pe ileeṣẹ ọlọpaa ipinlẹ Oyo ko ni sinmi titi di igba ti yoo fi oju awọn oniṣẹ ibi ọhun lede. Lẹyin lo rọ awọn eeyan to n gbe lagbegbe ibi ti iṣẹlẹ naa ti waye lati fi to ileeṣẹ ọlọpaa leti nipa ohunkohun ti wọn ba mọ tabi ẹni ti wọn ba fura si lọna ati lee jẹ ki wọn pari iwadii naa lai fi akoko ṣofo. Ọjọ iṣẹgun, ọjọ keji oṣu kẹfa ni awọn amokun-ṣeka wọle tọ Barakat Bello lagbegbe Akinyele, ni ilu Ibadan, ti wọn si gbẹmi rẹ lẹyin ti wọn fi ipa baa lopọ tan. Èyí làwọn ohun tí a mọ nípa ìṣẹlẹ ikú Barakat Bello, táwọn kan fipá bálòpọ ní Ibadan Eyín ọọkán mi ni Barakat tí wọn pa lẹyìn tí wọn fipá bá a lòpọ- Ìyá Barakat Ni ọjọ Iṣẹgun ni okiki iroyin kan kaakiri igun mẹrẹẹrin orilẹede Naijiria nipa iku omọdebinrin kan tawọn kan gba ẹmi ẹ lẹyin ti wsn fi ipa baa lo pọ. Oniruuru iroyin lo si ti waye lori rẹ ti ọpọ awọn eekan si ti n ke sawọn agbofinro lati tete fi oju awọn aṣebi to ṣiṣẹ naa sita. Amọṣa titi di bi a ṣe n sọrọ yii, diẹ lara awọn ti a mọ nipa iṣẹlẹ iku rẹ niyi: Eyín ọọkán mi ni Barakat tí wọn pa lẹyìn tí wọn fipá bá a lòpọ- Ìyá Barakat Justice For Barakat: Nítòsí balùwẹ ni wọn ti bá Barakat nínú àgbàrá ẹjẹ, lẹyìn tí wọn fipá báa lòpọ- Ìyá Barakat Ati ẹbi ati awọn aladugbo lo pejupesẹ lati kẹdun arabirin Barakat Bello, ọmọ ọdun mejidinlogun ti awọn oniṣẹ ibi kan gba ẹmi rẹ lẹyin ti wọn fi ipa baa lopọ lọjọ Iṣẹgun. Lẹyin ti ijọba apapọ paṣẹ wi pe ki awọn ile ẹkọ di titi pa ni Barakat kuro ninu ọgba ile ẹkọ ti a ti n kọ nipa ilera ohun ọsin ati ohun ọgbin, Federal College of Animal Health and Production, ni agbegbe Apata nilu Ibadan gẹgẹ bi akẹkọọ to n bẹ ni ipele akọkọ. Adugbo Oloro ni agbegbe Akinyẹle nilu Ibadan ni Baraka n gbe pẹlu awọn obi rẹ lati igba naa. Iya oloogbe Barakat, Arabinrin Kafayat Bello ba ikọ BBC Yoruba sọrọ lasiko ti a ṣe abẹwo si ile wọn lowurọ Ọjọru. Arabirin Kafayat ni Baraka ati aburo rẹ ọmọkunrin ẹni ọdun bii meje si mẹjọ ni wọn fi silẹ ni ọjọ ti iṣẹlẹ naa ṣẹlẹ.  Wọn ni lẹyin asiko diẹ ni aburo ti o jẹ ọkunrin jade lọ ra nnkan ti o si ku oloogbe nikan sile. Igba ti aburo to jade lọ yoo fi pada sile ni o dede kan ẹgbọn rẹ ninu agbara ẹjẹ ni itosi baluwẹ wọn to n bẹ ni ẹyinkunle. Ariwo ọmọkunrin naa lo jẹ ki o han si gbogbo aladugbo wi pe ọfọ ti ṣẹ. Ike omi meji ti oloogbe pọn lati fi wẹ ṣi wa lẹgbẹ baluwẹ naa titi di asiko yii pẹlu ami agbara ẹjẹ oloogbe. Lẹyin o rẹyin ni wọn kẹsi ọlọpaa ti ayẹwo iṣegun ṣi fihan nipa iku gbigbona ni oloogbe ku lẹyin ti wọn fi ipa baa lopọ tan. Iya baraka ṣe apejuwe ọmọ rẹ ti di oloogbe gẹgẹ bii eyin ọọkan ati ogo idile ti oun ati baba rẹ n reti wi pe yoo tọju awọn ati aburo rẹ titi dọjọ alẹ. O ni oun bẹ Ọlọrun lati fi oju aṣebi han ki o to di ọjọ meje. Ẹgbọn iya oloogbe ti o ba wa sọrọ, Arakunrin Ọlalẹyẹ Dauda ni Baraka nikan lo le ṣe alaye bi ẹmi ṣe bọ lọrun oun. Dauda sọ wi pe ọgbẹ ọkan nla ni iku ọmọbinrin naa da silẹ nitori o jẹ daadaa ti gbogbo eeyan fẹran nigba aye rẹ. Lọjọ ti Baraka ku naa ni wọn sinku rẹ ni ilana ẹsin Islam. Lọwọlọwọ bayii, ajọ ọlọpaa nipinlẹ Ọyọ ti bẹrẹ iṣẹ iwadii lori awọn olubi ẹda to da idile naa loro. Justice For Barakat: Aráàlú tún fọnmú lori ọmọbìnrin míì ti wọn pa lásìkò ìbálòpọ tipá Iroyin kan to n gbona loju opo ikansiraẹni Twitter ni aarọ Ọjọru lo n beere fun idajọ lori iku to pa omidan Barakat Bello. Barakat, to jẹ akẹkọọ ile ẹkọ imọ nipa itọju ẹranko Federal College of Animal Health and Reproduction la gbọ pe o n gbe lagbegbe Akinyele nilu Ibadan, níbi ti awọn gende kan ti fipa baa lopọ, ki wọn to gbẹmi rẹ. Barakat, ẹni taa gbọ pe wọn ti sin, ni ọpọ eeyan lori ayelujara wa n beere pe ki awọn agbofinro ṣe awari awọn to fi tipa ba lopọ, ti ẹmi rẹ fi bọ. Iroyin naa ni ọmọdebinrin naa, tii ṣe ẹni ọdun mejidinlogun, to maa n da aṣọ hijab bori bii musulumi ododo, ni baba rẹ ba oku rẹ ni ayika ile wọn, ti wọn si sawari rẹ pe awọn ọkunrin kan lo fi tipa baa lopọ. A gbọ pe ẹgbẹ awọn akẹkọọ nile ẹkọ giga nilẹ wa ti n figbe bọnu pe ki ìjọba tan ina wadii iku to pa omidan naa to jẹ ọkan lara wọn. Bẹẹ ba si gbagbe, irufẹ iṣẹlẹ ifipabanilopọ yii ti waye laarin ọsẹ kan sira wọn fun ọmọbìnrin meji miran eyi to n mu ki awọn araalu figbe bọnu. Ṣugbọn nigba ti BBC Yoruba kan si Ileesẹ ọlọpaa ipinlẹ Oyo lati fi idi iṣẹlẹ naa mulẹ, alukoro ọlọpaa nipinlẹ Ọyọ, Olugbenga Fadeyi ni iṣẹlẹ naa ko tii de etigbọ awọn agbofinro rara. Ileeṣẹ ọlọpaa ipinlẹ Ọyo ti fi ṣikun ofin mu awọn afurasi kan ni Ibadan lori iṣekupani Akinyele. : Akinyele local government: Iléeṣẹ ọlọpàá ìpínlẹ Oyo ti mú àwọn afurasí lórí ìpànìyàn tó wáyé 